雜曲歌辭 行路難三首 一
作者：李白

paragraphs: 金尊清酒斗十千，玉盤珍羞直萬錢。
停杯投筯不能食，拔劒四顧心茫然。
欲渡黃河冰塞川，將登太行雪暗天。
閑來垂釣坐溪上，忽復乘舟夢日邊。
行路難，行路難，多岐路，今安在？長風破浪會有時，直挂雲帆濟滄海。

标签：黄河
励志
友情
八年级下册(课内)
初中古诗
乐府
唐诗三百首
宴饮
哲理
怀才不遇